Komisijos reglamentas (EB) Nr. 1443/98
1998 m. liepos 6 d.
nustatantis Kanarų saloms tiekimo balansą ryžių produktų sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių, taikomų Kanarų saloms dėl tam tikrų žemės ūkio produktų [1] su paskutiniais pakeitimais, padarytais Reglamentu (EB) Nr. 2348/96 [2], ypač į jo 3 straipsnio 4 dalį,
kadangi Komisijos reglamente (EB) Nr. 2790/94 [3] su paskutiniais pakeitimais, padarytais Reglamentu (EB) Nr. 825/98 [4], nustatytos išsamios tam tikrų žemės ūkio produktų tiekimo į Kanarų salas specialios tvarkos įgyvendinimo taisyklės;
kadangi siekiant taikyti Reglamento (EEB) Nr. 1601/92 2 straipsnį reikia nustatyti Kanarų saloms numatomą tiekimo balansą ryžių sektoriaus produktams; kadangi šis balansas turi būti nustatytas šio regiono poreikių pagrindu;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Taikant Reglamento (EEB) Nr. 1601/92 2 straipsnį, numatomo tiekimo balanso kiekiai ryžių sektoriuje, kuriam galioja atleidimas nuo importo mokesčių arba Bendrijos parama produktams, įvežamiems iš likusios Bendrijos dalies, nustatomi šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1998 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 6 d.